
A magán egészségbiztosítás helyzete ma Magyarországon

Célkitűzés: A célkitűzésem az volt, hogy bemutassam a potenciális igénybe vevők elvárásait a magán
egészségbiztosítással kapcsolatban, és hogy megismerjem azt, hogy magasabb színvonalú szolgáltatást
nyújt- e az egészségbiztosítások piacán a magánszektor vagy sem. További célom volt, hogy megismerjem a magyar lakosság álláspontját a magyar egészségügy általuk észlelt minőségével kapcsolatban illetve, hogy megvizsgáljam azt, hogy a magán- egészségbiztosítással összefüggésben milyen látens érzéseik, gondolataik vannak a lehetséges igénybe vevőknek.
Adatok és Módszerek: A vizsgálatot Kaposváron bonyolítottam le 2012.decembertől 2013.januárig. A kérdőíves adatgyűjtésben 50 fő vett részt, beválasztási kritérium volt, hogy a személy rendelkezzen jövedelemmel. Ezek alapján %-os megoszlást és átlagot számoltam. A feldolgozást SPSS 21.0 és Statsoft Statistica v10 program segítségével végeztem. Megkértem 10 főt, hogy vizualizációs módszerrel, fotómontázzsal ábrázolják benyomásaikat a társadalom,-és a magán egészségbiztosítással kapcsolatban.
Eredmények: A megkérdezett nők 52%-a, a férfiak 70%-a nem halott arról, hogy köthet magán egészségbiztosítást. Ha rendelkezne magánbiztosítással, teljesülne- e a tájékoztatási kötelezettség a válaszolók 66%-a igennel voksolt. A biztosítás szolgáltatásainak átlagos értékelése; nincs várólista: 4,4; szűrővizsgálat: 4,3. Az 50-100 ezer Ft-ot keresők 81%-a 2-5%-ot, ezzel szemben a 300 ezer Ft feletti jövedelemmel rendelkezők 40 %-a 8 % feletti összeget is feláldozna a jövedelméből magánbiztosításra. A vizualizációs vizsgálat alanyainak nagy része pozitív megítéléssel gondolt a magánbiztosításra.
Következtetések: Az emberek minőségi, megbízható és átlátható biztosítási rendszert szeretnének, ahol nincsenek várólisták. A magánszektor közel ugyanolyan palettát nyújt az egészségügyi ellátások piacán, mint az állami szektor, viszont igyekeznek a társadalom elvárásai mentén kialakítani a szolgáltatásaik körét. Minden érintettre (beteg, biztosító, ellátó) pozitív hatással lehet a magánszektor bevonása az egészségügybe, mert tehermentesíti az állami ellátórendszert, hatékonyan ki lehet használni a szabad kapacitásokat, javítja a szolgáltatások minőségét és nem utolsó sorban csökkenti a korrupció lehetőségét
 



